พายุโซนร้อนวิภา (พ.ศ. 2562)

**พายุโซนร้อนวิภา** () เป็นพายุหมุนเขตร้อนลูกที่เจ็ดในบริเวณมหาสมุทรแปซิฟิกทางตะวันตกในช่วงปี พ.ศ. 2562 พายุโซนร้อนวิภาเป็นพายุดีเปรสชันเขตร้อนลูกที่ 14 และพายุโซนร้อนลูกที่ 7 ในฤดูพายุไต้ฝุ่นแปซิฟิก พ.ศ. 2562 ก่อตัวขึ้นจากหย่อมความกดอากาศต่ำเมื่อวันที่ 30 กรกฎาคม พ.ศ. 2562 อยู่บริเวณทางตอนบนของทะเลจีนใต้ใกล้กับหมู่เกาะซีชา และมณฑลไหหลำของประเทศจีน หลังจากนั้นพายุก็ได้ทวีกำลังแรงขึ้นอย่างรวดเร็วจนกลายเป็นพายุดีเปรสชันเขตร้อน และพายุโซนร้อนในวันที่ 31 กรกฎาคม พายุโซนร้อนวิภามีกำลังแรงสูงสุดในขณะที่เคลื่อนตัวขึ้นฝั่งมณฑลไหหลำด้วยความเร็วลมสูงสุด 1 นาทีที่ 100 กิโลเมตรต่อชั่วโมง (65 ไมล์ต่อชั่วโมง) และด้วยความเร็วลมสูงสุด 10 นาทีที่ 85 กิโลเมตรต่อชั่วโมง (50 ไมล์ต่อชั่วโมง) ความกดอากาศที่ 985 เฮกโตปาสกาล (มิลลิบาร์ 29.09 นิ้วของปรอท) ในวันที่ 1 สิงหาคม หลังจากนั้นพายุก็เคลื่อนตัวไปทางทิศตะวันตกเฉียงเหนือ และขึ้นฝั่งบริเวณทางตอนเหนือของประเทศเวียดนามในวันที่ 2 สิงหาคม ต่อมาพายุเริ่มอ่อนกำลังลงอย่างรวดเร็ว และสลายตัวลงโดยสมบูรณ์ในวันรุ่งขึ้น

พายุโซนร้อนวิภาได้ส่งผลกระทบต่อประเทศเวียดนามโดยมีรายงานผู้เสียชีวิตอย่างน้อยประมาณ 27 ราย และมีผู้เสียชีวิตประมาณ 16 ราย ในจังหวัดทัญฮว้า ซึ่งเป็นจังหวัดที่ได้รับผลกระทบหนักที่สุด พายุได้สร้างความเสียหายคิดเป็นมูลค่ารวมประมาณ 1 ล้านล้านด่ง (43.1 ล้านดอลลาร์สหรัฐ) นอกจากนี้ ความเสียหายในจังหวัดเซินลาเป็นมูลค่าราวประมาณ 28 พันล้านด่ง (1.21 ล้านดอลลาร์สหรัฐ)

พายุได้ส่งผลกระทบต่อมณฑลไหหลำ และเขตปกครองตนเองกว่างซีจ้วง โดยเฉพาะในรูปแบบของฝนตกหนัก และลมกระโชกแรง ความเสียหายโดยรวมในสองพื้นที่ประเมินไว้ที่ประมาณ 83.6 ล้านหยวนจีน (12 ล้านดอลลาร์สหรัฐ) และมูลค่าความเสียหายโดยรวมอยู่ที่ประมาณ 76.8 ล้านดอลลาร์สหรัฐ

## ประวัติทางอุตุนิยมวิทยา

left|thumb|ภาพเคลื่อนไหวจากดาวเทียมของพายุโซนร้อนวิภา
ประวัติทางอุตุนิยมวิทยาของพายุโซนร้อนวิภา
***วันที่ 28 กรกฎาคม** หย่อมความกดอากาศต่ำก่อตัวขึ้นบริเวณทางตอนบนของทะเลจีนใต้ และห้องปฏิบัติการวิจัยกองทัพเรือสหรัฐอเมริกา (NRL) ได้กำหนดหมายเลขหย่อมความกดอากาศต่ำชั่วคราวว่า 92W
***วันที่ 30 กรกฎาคม** ศูนย์เตือนไต้ฝุ่นร่วม (JTWC) รายงานว่าหย่อมความกดอากาศต่ำในบริเวณตอนกลางของทะเลจีนใต้กำลังทวีกำลังแรงขึ้นเรื่อย ๆ และดูเหมือนว่าจะมีพายุที่กำลังก่อตัว จึงได้ยกระดับหย่อมความกดอากาศต่ำให้กลายเป็นพายุดีเปรสชันเขตร้อน และประกาศการแจ้งเตือนการก่อตัวของพายุหมุนเขตร้อนเมื่อเวลา 18:45 น. (11:45 น. เวลาสากลเชิงพิกัด) หลังจากนั้นไม่นานสำนักงานอุตุนิยมวิทยาญี่ปุ่น (JMA) ได้ยกระดับหย่อมความกดอากาศต่ำให้กลายเป็นพายุดีเปรสชันเขตร้อนเช่นกัน
***วันที่ 31 กรกฎาคม** สำนักงานอุตุนิยมวิทยาญี่ปุ่น (JMA) ได้ยกระดับพายุดีเปรสชันเขตร้อนให้กลายเป็นพายุโซนร้อน และกำหนดให้ชื่อว่า **วิภา** ต่อมาศูนย์เตือนไต้ฝุ่นร่วม (JTWC) ได้ยกระดับพายุดีเปรสชันเขตร้อนให้กลายเป็นพายุโซนร้อนเมื่อเวลา 00:00 น. (17:00 น. เวลาสากลเชิงพิกัด) และกำหนดหมายเลขอย่างเป็นทางการว่า 08W
***วันที่ 1 สิงหาคม** พายุโซนร้อนวิภามีกำลังแรงสูงสุดด้วยความเร็วลมสูงสุด 10 นาทีที่ 85 กิโลเมตรต่อชั่วโมง (50 ไมล์ต่อชั่วโมง) และความกดอากาศที่ 985 เฮกโตปาสกาล (มิลลิบาร์ 29.09 นิ้วของปรอท) ศูนย์เตือนไต้ฝุ่นร่วม (JTWC) รายงานว่าพายุโซนร้อนวิภาได้เคลื่อนตัวขึ้นฝั่งมณฑลไหหลำ และได้ลดระดับพายุโซนร้อนให้กลายเป็นพายุดีเปรสชันเขตร้อนเมื่อเวลา 18:00 น. (11:00 น. เวลาสากลเชิงพิกัด) พายุได้รับผลกระทบจากสภาพภูมิประเทศของเกาะมณฑลไหหลำ หลังจากนั้นพายุก็เริ่มเคลื่อนตัวช้า ๆ ไปทางทิศตะวันออก และเคลื่อนตัวไปทางทิศตะวันตกเฉียงเหนือ 

***วันที่ 2 สิงหาคม** ศูนย์เตือนไต้ฝุ่นร่วม (JTWC) รายงานว่าพายุได้เคลื่อนตัวขึ้นฝั่งที่มณฑลกวางตุ้ง และเขตปกครองตนเองกว่างซีจ้วง เมื่อเวลา 04:20 น. (21:20 น. เวลาสากลเชิงพิกัด)
***วันที่ 3 สิงหาคม** ศูนย์เตือนไต้ฝุ่นร่วม (JTWC) ได้ลดระดับพายุดีเปรสชันเขตร้อนให้กลายเป็นหย่อมความกดอากาศต่ำในขณะที่พายุกำลังเคลื่อนตัวเข้าสู่จังหวัดบั๊กซาง และออกคำเตือนเป็นครั้งสุดท้ายเมื่อเวลา 04:00 น. (21:00 น. เวลาสากลเชิงพิกัด)
***วันที่ 4 สิงหาคม** สำนักงานอุตุนิยมวิทยาญี่ปุ่น (JMA) ได้ลดระดับพายุดีเปรสชันเขตร้อนให้กลายเป็นหย่อมความกดอากาศต่ำ และรายงานว่าเศษซากของพายุได้สลายตัวไปในเวลา 19:00 น. (12:00 น. เวลาสากลเชิงพิกัด) 

## การเตรียมการ

### มาเก๊า
เมื่อวันที่ 30 กรกฎาคม สำนักงานอุตุนิยมวิทยา และธรณีฟิสิกส์มาเก๊า (SMG) ได้ออกประกาศสัญญาณพายุหมุนเขตร้อนหมายเลข 1 เพื่อแจ้งเตือนพายุโซนร้อนวิภา เมื่อเวลา 13:30 น. (06:30 น. เวลาสากลเชิงพิกัด) ในช่วงค่ำของวันเดียวกัน สำนักงานอุตุนิยมวิทยาได้ประเมินสถานการณ์เพิ่มเติม และเริ่มพิจารณาว่าจะมีการยกระดับเป็นสัญญาณพายุหมุนเขตร้อนหมายเลข 3 หรือไม่ จนกระทั่งเวลา 22:00 น. (15:00 น. เวลาสากลเชิงพิกัด) ของวันนั้น สำนักงานอุตุนิยมวิทยา และธรณีฟิสิกส์มาเก๊า ได้ประกาศยกระดับเป็นพายุหมุนเขตร้อนหมายเลข 3 อย่างเป็นทางการ สำนักงานอุตุนิยมวิทยาระบุว่าจะยังคงสัญญาณพายุหมุนเขตร้อนหมายเลข 3 ไว้จนถึงช่วงเช้าของวันรุ่งขึ้น และอาจต่อเนื่องจนถึงเที่ยงวัน ทั้งนี้ โอกาสที่จะมีการยกระดับเป็นสัญญาณที่สูงกว่านั้นยังคงต่ำอยู่ อย่างไรก็ตาม ในช่วงใกล้เที่ยงของวันที่ 31 กรกฎาคม พายุโซนร้อนวิภาเริ่มเคลื่อนตัวเข้าใกล้มาเก๊ามากกว่าที่คาดการณ์ไว้ และส่งผลให้สำนักงานอุตุนิยมวิทยาตัดสินใจพิจารณาการออกสัญญาณพายุหมุนเขตร้อนหมายเลข 8 ในช่วงก่อนบ่ายโมงเล็กน้อย

สำนักงานอุตุนิยมวิทยา และธรณีฟิสิกส์มาเก๊า ได้ประกาศออกสัญญาณพายุหมุนเขตร้อนหมายเลข 8 อย่างเป็นทางการในเวลา 15:00 น. (08:00 น. เวลาสากลเชิงพิกัด) โดยคาดว่าจะคงประกาศดังกล่าวไว้ในช่วงเวลากลางวัน และในขณะนั้นพายุโซนร้อนวิภามีศูนย์กลางอยู่ทางตอนใต้ของมาเก๊าอยู่ที่ประมาณ 340 กิโลเมตร (210 ไมล์) ถือเป็นการออกพายุหมุนเขตร้อนหมายเลข 8 ที่ห่างไกลที่สุดจากศูนย์กลางของพายุนับตั้งแต่มีการบันทึกข้อมูล อย่างไรก็ตาม สถิติดังกล่าวได้ถูกทำลายในเวลาต่อมาโดยพายุโซนร้อนนังกาในปี พ.ศ. 2563 และพายุโซนร้อนไลออนร็อกในปี พ.ศ. 2564

### ฮ่องกง
เมื่อวันที่ 30 กรกฎาคม หอดูดาวฮ่องกง (HKO) รายงานว่าหย่อมความกดอากาศต่ำได้ทวีกำลังแรงขึ้นอย่างรวดเร็วในบริเวณตอนกลางจนถึงทางตอนเหนือของทะเลจีนใต้ และมีแนวโน้มจะกลายเป็นพายุดีเปรสชันเขตร้อนเมื่อเวลา 12:45 น. (05:45 น. เวลาสากลเชิงพิกัด) หอดูดาวฮ่องกงได้ออกประกาศสัญญาณเตือนภัยพายุหมุนเขตร้อนหมายเลข 1 และในขณะนั้นศูนย์กลางของพายุอยู่ห่างจากฮ่องกงไปทางตะวันออกเฉียงใต้อยู่ที่ประมาณ 490 กิโลเมตร (300 ไมล์) ต่อมาหอดูดาวฮ่องกงได้มีการยกระดับเป็นสัญญาณเตือนภัยพายุหมุนเขตร้อนหมายเลข 3 เมื่อเวลา 22:15 น. (15:15 น. เวลาสากลเชิงพิกัด) ซึ่งคาดว่าจะคงไว้จนถึงรุ่งเช้าโดยพายุอยู่ห่างจากฮ่องกงประมาณ 500 กิโลเมตร (310 ไมล์) วันที่ 31 กรกฎาคม หอดูดาวฮ่องกงได้ออกประกาศว่าพายุดีเปรสชันเขตร้อนได้ทวีกำลังแรงขึ้นจนกลายเป็นพายุโซนร้อน และเคลื่อนตัวเข้าใกล้ชายฝั่งทางตะวันตกของมณฑลกวางตุ้ง จึงอาจมีลมแรง ฝนตกหนัก และพายุฝนฟ้าคะนองรุนแรง ในฮ่องกง

หอดูดาวฮ่องกงได้มีการประกาศ "รายงานพิเศษเกี่ยวกับพายุหมุนเขตร้อน" พร้อมกับการคาดการณ์ว่าจะยกระดับเป็นสัญญาณเตือนภัยพายุหมุนเขตร้อนหมายเลข 8 ภายในเวลา 15:00 น. (08:00 น. เวลาสากลเชิงพิกัด)***' หอดูดาวฮ่องกงได้ออกประกาศสัญญาณเตือนภัยฝนตกหนักระดับสีเหลือง และยกระดับเป็นสัญญาณเตือนภัยพายุหมุนเขตร้อนหมายเลข 8 ในเวลา 14:40 น. (07:40 น. เวลาสากลเชิงพิกัด) แม้ว่าในขณะนั้นศูนย์กลางของพายุอยู่ห่างจากฮ่องกงถึงประมาณ 340 กิโลเมตร (210 ไมล์) ซึ่งถือว่าไกลมากเมื่อเทียบกับระดับความรุนแรงของพายุในระดับนี้้ อย่างไรก็ตาม พายุโซนร้อนวิภามีลักษณะเป็นลมมรสุม และมีวงลมแรงทางทิศตะวันออกเฉียงเหนือกว้างถึงประมา่ณ 330 กิโลเมตร (205 ไมล์)

=== ประเทศจีน ===
เมื่อวันที่ 30 กรกฎาคม สำนักงานอุตุนิยมวิทยาจีน (CMA) ได้ยกระดับหย่อมความกดอากาศต่ำใน[[ทะเลจีนใต้]]ให้กลายเป็นพายุดีเปรสชันเขตร้อน และพร้อมออกประกาศสัญญาณเตือนพายุหมุนเขตร้อนสีน้ำเงินในเวลา 19:00 น. (12:00 น. เวลาสากลเชิงพิกัด) เพื่อแจ้งเตือนประชาชนในพื้นที่ชายฝั่งทางตอนใต้ของ[[ประเทศจีน]]ให้เตรียมรับมือกับฝนตกหนัก ลมแรง และคลื่นลมแรงในทะเล เช้าของวันที่ 31 กรกฎาคม สำนักงานอุตุนิยมวิทยาจีนได้ยกระดับพายุดีเปรสชันเขตร้อนให้กลายเป็นพายุโซนร้อนอย่างเป็นทางการในเวลา 09:00 น. (02:00 น. เวลาสากลเชิงพิกัด) นอกจากนี้ ศูนย์พยากรณ์สิ่งแวดล้อมทางทะเลแห่งชาติของจีน (NMEFC) ได้ออกคำเตือนคลื่นทะเลระดับสีเหลืองสำหรับพื้นที่ชายฝั่งทะเลใน[[มณฑลกวางตุ้ง]] [[เขตปกครองตนเองกว่างซีจ้วง]] และ[[มณฑลไหหลำ]] โดยประกาศเตือนทั้งคลื่นลมในทะเล และระดับน้ำทะเลหนุนสูงจากพายุ ซึ่งถือเป็นการเตือนล่วงหน้าเพื่อเตรียมรับผลกระทบจากพายุที่จะเคลื่อนตัวเข้าใกล้พื้นที่ชายฝั่งทางตอนใต้ของประเทศจีนในช่วงวันถัดไป

==== มณฑลไหหลำ ====
เมื่อวันที่ 30 กรกฎาคม สำนักงานอุตุนิยมวิทยามณฑลไหหลำได้ออกประกาศสัญญาณเตือนพายุหมุนเขตร้อนสีน้ำเงินเพื่อแจ้งเตือนประชาชนให้เตรียมความพร้อมรับมือพายุโซนร้อนวิภาที่กำลังเคลื่อนตัวเข้าใกล้เมื่อเวลา 19:00 น. (12:00 น. เวลาสากลเชิงพิกัด) และต่อมาวันที่ 31 กรกฎาคม ระดับการเตือนภัยได้ถูกยกระดับเป็นสัญญาณเตือนพายุหมุนเขตร้อนสีเหลือง ซึ่งเป็นระดับที่สูงขึ้นตามทวีกำลังแรงของพายุ ช่องแคบฉงโจวได้ประกาศระงับการเดินเรือทั้งหมดตั้งแต่เวลา 08:00 น. (01:00 น. เวลาสากลเชิงพิกัด) โดยเรือโดยสาร และเรือขนส่งสินค้าระหว่างแผ่นดินใหญ่กับ[[มณฑลไหหลำ]]ได้ถูกสั่งให้หยุดให้บริการชั่วคราว ในขณะเดียวกันรถไฟโดยสารทุกขบวนที่เดินทางเข้าออกจากมณฑลไหหลำก็ถูกสั่งหยุดให้บริการทั้งหมดโดยรถไฟบางขบวนที่วิ่งผ่านทางทิศใต้ได้ถูกเปลี่ยนต้นทาง หรือปลายทางไปยังเมืองต่าง ๆ บนแผ่นดินใหญ่ เช่น [[มณฑลกวางตุ้ง]] [[ฝัวชาน]] และ[[กว่างโจว]] นอกจากนี้ รถไฟความเร็วสูงรอบมณฑลไหหลำยังได้หยุดให้บริการทั้งหมดตั้งแต่เวลา 17:00 น. (10:00 น. เวลาสากลเชิงพิกัด) ของวันที่ 31 กรกฎาคม เพื่อความปลอดภัย

==== มณฑลกวางตุ้ง ====
เมื่อวันที่ 31 กรกฎาคม ทางการ[[มณฑลกวางตุ้ง]]ได้ประกาศเริ่มใช้งานแผนรับมือฉุกเฉินพายุระดับไอวีเพื่อเตรียมความพร้อมในการรับมือกับพายุโซนร้อนวิภาโดยมาตรการฉุกเฉินนี้รวมถึงการเฝ้าระวังอย่างใกล้ชิด การเตือนภัยระดับท้องถิ่น และการเตรียมความพร้อมของเจ้าหน้าที่ ผลกระทบจากการเตรียมการดังกล่าว จึงส่งผลให้เรือโดยสารความเร็วสูงระหว่าง[[ฮ่องกง]]กับ[[มาเก๊า]]ในพื้นที่พานหยู และหนานซา ตลอดจนเส้นทางในช่องแคบฉงโจว และท่าเรือข้ามฟากในหลายตำบลของมณฑลกวางตุ้ง ต้องหยุดให้บริการชั่วคราวทั้งหมดเพื่อป้องกันอันตรายจากลมแรง และคลื่นสูง

== ผลกระทบ ==

=== มาเก๊า ===
สำนักงานอุตุนิยมวิทยา และธรณีฟิสิกส์มาเก๊า (SMG) ได้ออกประกาศสัญญาณพายุหมุนเขตร้อนหมายเลข 8 ซึ่งเป็นระดับเตือนภัยรุนแรง จึงทำให้บริการขนส่งสาธารณะทั้งหมดในพื้นที่หยุดให้บริการรวมถึงรถบัสประจำทาง และรถแท็กซี่ ที่ได้รับผลกระทบจากกฎหมายใหม่เกี่ยวกับการให้บริการแท็กซี่ในช่วงที่พายุโซนร้อนวิภากำลังเคลื่อนตัวเข้าใกล้[[มาเก๊า]] อย่างไรก็ตาม รถบัสข้ามพรมแดนจาก[[ฮ่องกง]] [[จูไห่]] และมาเก๊า ยังคงให้บริการตามปกติ พายุส่งผลให้มีนักท่องเที่ยวจำนวนมากเดินทางมายังมาเก๊า แม้มีประกาศสัญญาณพายุ จึงทำให้เกิดภาวะผู้โดยสารตกค้างที่ด่านชายแดน และสถานีปลายทางจำนวนมาก โดยเฉพาะที่ด่านตรวจคนเข้าเมืองของ[[สะพานฮ่องกง–จูไห่–มาเก๊า]] และย่านแอมา เพื่อลดความแออัด สำนักงานขนส่งทางบกมาเก๊าได้จัดเดินรถเสริมพิเศษในสาย 25AX 25B และ 102X ตั้งแต่เวลา 16:00 น. (09:00 น. เวลาสากลเชิงพิกัด) เป็นต้นไป โดยมีการเปลี่ยนเส้นทางให้วิ่งระหว่างสถานีย่านแอมา และพื้นที่พักคอยแทนสถานีข้ามสะพาน ซึ่งถูกปิดชั่วคราว เนื่องจากความเร็วลมแรงเกินกำหนด รถบัสสาย 101X ซึ่งตามปกติจะหยุดวิ่ง หลังจากออกสัญญาณพายุหมุนเขตร้อนหมายเลข 8 ในเวลา 1 ชั่วโมง ได้รับอนุญาตให้วิ่งรอบดึกต่อเนื่องเพื่อระบายผู้โดยสารที่ตกค้างถือเป็นสายเดียวที่ยังให้บริการตามเส้นทางปกติในช่วงประกาศสัญญาณพายุหมุนเขตร้อนหมายเลข 8 ภายหลังจากเหตุการณ์ครั้งนี้ ทางการได้ประกาศว่าในอนาคตจะระงับการให้บริการรถโดยสารทุกสายรวมถึงรถข้ามสะพานฮ่องกง–จูไห่–มาเก๊า ทันทีเมื่อออกสัญญาณพายุหมุนเขตร้อนหมายเลข 8***'

#### การประเมินว่าถอดสัญญาณพายุหมุนเขตร้อนหมายเลข 8 เร็วเกินไป
[thumb|291x291px|พายุโซนร้อนวิภากำลังเคลื่อนตัวเข้าใกล้[เขตปกครองตนเองกว่างซีจ้วงเมื่อวันที่ 2 สิงหาคม พ.ศ. 2562]]เมื่อวันที่ 1 สิงหาคม สำนักงานอุตุนิยมวิทยา และธรณีฟิสิกส์มาเก๊า (SMG) ได้ลดระดับสัญญาณพายุหมุนเขตร้อนจากหมายเลข 8 ให้เหลือหมายเลข 3 ในขณะที่พายุโซนร้อนวิภายังคงอยู่ห่างจากมาเก๊าประมาณ 310 กิโลเมตร (190 ไมล์) ทางตะวันตกเฉียงใต้ อย่างไรก็ตาม สะพานทั้งสามของมาเก๊ายังคงวัดความเร็วลมระดับ "ลมแรงจัด" ได้จนถึงเวลา 07:00 น. (00:00 น. เวลาสากลเชิงพิกัด) จึงมีเสียงวิพากษ์วิจารณ์ว่าทางการตัดสินใจถอดสัญญาณพายุหมุนเขตร้อนหมายเลข 8 เร็วเกินไป ต่อมาในวันที่ 2 สิงหาคม สำนักงานอุตุนิยมวิทยา และธรณีฟิสิกส์มาเก๊า ได้ลดระดับสัญญาณพายุหมุนเขตร้อนลงให้กลายเป็นหมายเลข 1 และยกเลิกทั้งหมดในเวลา 13:00 น. (06:00 น. เวลาสากลเชิงพิกัด) ในขณะที่พายุยังอยู่ห่างจากมาเก๊าทางตะวันตกเฉียงใต้ราวประมาณ 490 กิโลเมตร (300 ไมล์) สำนักงานอุตุนิยมวิทยา และธรณีฟิสิกส์มาเก๊า ได้ออกประกาศเตือนภัยฝนตกหนักอันเนื่องมาจากอิทธิพลของแถบฝนของพายุโซนร้อนวิภาในช่วงบ่ายตั้งแต่เวลา 14:40 น. (07:40 น. เวลาสากลเชิงพิกัด) จนถึงเวลา 17:15 น. (10:15 น. เวลาสากลเชิงพิกัด)

### ฮ่องกง
หอดูดาวฮ่องกง (HKO) ได้ออกประกาศสัญญาณเตือนภัยพายุหมุนเขตร้อนหมายเลข 8 มีรายงานลมแรงระดับพายุในหลายพื้นที่โดยเฉพาะในฮ่องกง และพื้นที่ริมฝั่งทะเล เมื่อวันที่ 31 กรกฎาคม หอดูดาวฮ่องกงกลับมาออกสัญญาณเตือนภัยฝนตกหนักระดับสีเหลือง และยกระดับเป็นระดับสีแดงในเวลา 21:00 น. (14:00 น. เวลาสากลเชิงพิกัด) พร้อมประกาศเตือนภัยน้ำท่วมเฉพาะพื้นที่ในเขตนิวเทอร์ริทอรีส์ และคำเตือนดินถล่มในเวลา 21:25 น. (14:25 น. เวลาสากลเชิงพิกัด) และเวลา 21:40 น. (14:40 น. เวลาสากลเชิงพิกัด) ตามลำดับ หอดูดาวฮ่องกงได้ยกเลิกสัญญาณเตือนภัยฝนตกหนักระดับสีแดง และพิจารณาลดระดับสัญญาณเตือนภัยพายุหมุนเขตร้อนในเวลา 00:40 น. (17:40 น. เวลาสากลเชิงพิกัด) หอดูดาวฮ่องกงได้มีการเปลี่ยนจากสัญญาณเตือนภัยพายุหมุนเขตร้อนหมายเลข 8 ให้กลายเป็นสัญญาณเตือนภัยพายุหมุนเขตร้อนหมายเลข 3 และยกเลิกสัญญาณเตือนภัยน้ำท่วมในเวลา 01:00 น. (18:00 น. เวลาสากลเชิงพิกัด) ของวันที่ 1 สิงหาคม แม้จะเปลี่ยนกลับมาเป็นสัญญาณเตือนภัยพายุหมุนเขตร้อนหมายเลข 3 แต่พื้นที่หลายแห่งยังคงมีลมแรง เช่น เฉิ่งเจ๊าวัดความเร็วลมเฉลี่ยสูงสุดได้ที่ 87 กิโลเมตรต่อชั่วโมง (54 ไมล์ต่อชั่วโมง) ท่าอากาศยานนานาชาติฮ่องกง 60 กิโลเมตรต่อชั่วโมง (37 ไมล์ต่อชั่วโมง) ไซกุง 56 กิโลเมตรต่อชั่วโมง (34 ไมล์ต่อชั่วโมง) หลิวฟูซาน 53 กิโลเมตรต่อชั่วโมง (32 ไมล์ต่อชั่วโมง) ไควเต็ก 47 กิโลเมตรต่อชั่วโมง (29 ไมล์ต่อชั่วโมง) และชิงอี 43 กิโลเมตรต่อชั่วโมง (26 ไมล์ต่อชั่วโมง) เป็นต้น
[left|thumb|330x330px|พายุโซนร้อนวิภาเริ่มสลายตัวไปทาง[ประเทศเวียดนามเมื่อวันที่ 2 สิงหาคม พ.ศ. 2562]]
เมื่อวันที่ 1 สิงหาคม หอดูดาวฮ่องกงได้มีการประกาศสัญญาณเตือนภัยฝนตกหนักระดับสีเหลืองอีกครั้งในเวลา 08:25 น. (01:25 น. เวลาสากลเชิงพิกัด) โดยในช่วงเช้านั้นหลายพื้นที่วัดได้ความเร็วลมที่แรงขึ้นจากช่วงที่มีสัญญาณเตือนภัยพายุหมุนเขตร้อนหมายเลข 8 หอดูดาวฮ่องกงได้มีการลดระดับสัญญาณเตือนภัยพายุหมุนเขตร้อนให้เหลือหมายเลข 1 และยกเลิกสัญญาณเตือนภัยฝนตกหนักในเวลา 22:00 น. (15:00 น. เวลาสากลเชิงพิกัด) โดยสรุปสัญญาณเตือนภัยฝนตกหนักระดับสีเหลืองมีผลต่อเนื่องนานถึงประมาณ 13 ชั่วโมงครึ่ง ซึ่งถือว่าเป็นอันดับ 4 ที่ยาวนานที่สุดในประวัติศาสตร์ฮ่องกง หอดูดาวฮ่องกงได้ยกเลิกสัญญาณเตือนภัยพายุหมุนเขตร้อนทั้งหมดเมื่อพายุอยู่ห่างจากฮ่องกงไปทางตะวันตกเฉียงใต้ประมาณ 530 กิโลเมตร (330 ไมล์) ในเวลา 09:40 น. (02:40 น. เวลาสากลเชิงพิกัด) ของวันที่ 2 สิงหาคม
### ประเทศจีน
มูลค่าความเสียหายโดยรวมในมณฑลไหหลำ และเขตปกครองตนเองกว่างซีจ้วง อยู่ที่ประมาณ 83.6 ล้านหยวนจีน (12 ล้านดอลลาร์สหรัฐ)

#### มณฑลไหหลำ
เมื่อวันที่ 1 สิงหาคม สำนักงานอุตุนิยมวิทยาจีน (CMA) ได้ประกาศว่าพายุโซนร้อนวิภาได้เคลื่อนตัวขึ้นฝั่งบริเวณเหวินชาง ซึ่งอยู่ทางตะวันออกเฉียงเหนือของมณฑลไหหลำ หลังจากขึ้นฝั่งพายุได้เคลื่อนตัวช้า ๆ หรือแทบไม่เคลื่อนตัว และส่งผลให้พื้นที่บริเวณนั้นได้รับอิทธิพลจากฝนตกหนักต่อเนื่องเป็นเวลานาน ไหโข่วเป็นเมืองหลวงของมณฑลไหหลำที่ได้รับผลกระทบอย่างหนักโดยมีฝนตกหนักตลอดช่วงเวลาที่พายุเคลื่อนตัวเข้าใกล้พื้นที่จนเกิดน้ำท่วมขังในถนนหลายสายภายในเขตเมืองอย่างรุนแรง จึงส่งผลกระทบต่อการจราจร และการดำเนินชีวิตประจำวันของประชาชนอย่างกว้างขวาง

#### มณฑลกวางตุ้ง
พื้นที่ชายฝั่งใกล้ทะเลในมณฑลกวางตุ้งได้รับผลกระทบจากคลื่นทะเลอย่างรุนแรงโดยตรวจวัดพบคลื่นขนาดใหญ่สูงถึงประมาณ 4.7 เมตร และคลื่นขนาดปานกลางจนถึงขนาดใหญ่สูงกว่าประมาณ 2 เมตร ในหลายพื้นที่ตามแนวชายฝั่ง นอกจากนี้ บริเวณชายฝั่งระหว่างเชินเจิ้นไปจนถึงชายฝั่งทางตะวันออกของคาบสมุทรเหล่ยโจว และยังพบว่าเกิดปรากฏการณ์ระดับน้ำสูงขึ้นโดยพายุโดยมีระดับน้ำทะเลเพิ่มขึ้นจากปกติอยู่ที่ประมาณ 30 ถึง 80 เซนติเมตร ซึ่งอาจทำให้เกิดน้ำท่วมในพื้นที่ลุ่มริมฝั่งได้ เนื่องจากสถานการณ์ดังกล่าว ศูนย์พยากรณ์สิ่งแวดล้อมทางทะเลแห่งชาติของจีน (NMEFC) ได้ออกประกาศคำเตือนคลื่นทะเลระดับสีเหลืองสำหรับพื้นที่ที่ได้รับผลกระทบจากคลื่นลมแรง และพายุทะเลหนุน

### ประเทศเวียดนาม
เมื่อวันที่ 2 สิงหาคม ศูนย์พยากรณ์อุทกวิทยาแห่งชาติของเวียดนาม (NCHMF) รายงานว่าพายุโซนร้อนวิภาได้เคลื่อนตัวขึ้นฝั่งในจังหวัดกว๋างนิญ ซึ่งอยู่ทางตอนเหนือของประเทศเวียดนาม การขึ้นฝั่งของพายุส่งผลกระทบให้หลายพื้นที่ทางตอนเหนือของประเทศเวียดนามประสบกับน้ำท่วมฉับพลันโดยเฉพาะในพื้นที่ภูเขา และเขตชนบท จึงทำให้มีผู้เสียชีวิตประมาณ 10 ราย และมีผู้สูญหายอีกประมาณ 11 ราย จากเหตุการณ์ที่เกี่ยวข้องกับน้ำหลาก และดินถล่ม ในบรรดาผู้เสียชีวิต และผู้สูญหาย ส่วนใหญ่เป็นประชาชนจากจังหวัดทัญฮว้า ซึ่งเป็นจังหวัดหนึ่งที่ได้รับผลกระทบหนักที่สุด หน่วยงานท้องถิ่นของจังหวัดทัญฮว้าได้รายงานความเสียหายทางเศรษฐกิจรวมสูงถึงประมาณ 136 พันล้านด่ง (5.86 ล้านดอลลาร์สหรัฐ) จากทั้งบ้านเรือน ทรัพย์สิน สะพาน ถนน และพื้นที่เกษตรกรรมที่ได้รับความเสียหาย มูลค่าความเสียหายในจังหวัดเซินลาสูงถึงประมาณ 28 พันล้านด่ง (1.21 ล้านดอลลาร์สหรัฐ) ในประเทศเวียดนามมีผู้เสียชีวิตอย่างน้อยประมาณ 27 ราย และมูลค่าความเสียหายโดยรวมอยู่ที่ประมาณ 1 ล้านล้านด่ง (43.1 ล้านดอลลาร์สหรัฐ)

## ดูเพิ่ม

* ฤดูพายุไต้ฝุ่นแปซิฟิก พ.ศ. 2562
* รายชื่อของพายุวิภา
* พายุหมุนเขตร้อนที่มีเส้นทางที่คล้ายกัน
** พายุโซนร้อนกำลังแรงทุเรียน พ.ศ. 2544
** พายุโซนร้อนมังคุด พ.ศ. 2556
** พายุโซนร้อนกำลังแรงวิภา พ.ศ. 2568

## หมายเหตุ

## อ้างอิง

## แหล่งข้อมูลอื่น

* พายุหมุนเขตร้อนระบบดิจิทัล (Digital Typhoon) ข้อมูลของพายุโซนร้อนวิภา (1907)
* สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุโซนร้อนวิภา (1907)
* สำนักงานอุตุนิยมวิทยาไทย (TMD) ข้อมูลเส้นทางของพายุโซนร้อนวิภา (1907)
* ศูนย์เตือนไต้ฝุ่นร่วม (JTWC) ข้อมูลเส้นทางของพายุโซนร้อนวิภา (08W)

หมวดหมู่:ฤดูพายุไต้ฝุ่นแปซิฟิก พ.ศ. 2562
หมวดหมู่:พายุหมุนเขตร้อน
หมวดหมู่:พายุโซนร้อน
หมวดหมู่:ภัยธรรมชาติในปี พ.ศ. 2562
หมวดหมู่:ประเทศจีนในปี พ.ศ. 2562
หมวดหมู่:ประเทศเวียดนามในปี พ.ศ. 2562
หมวดหมู่:ประเทศลาวในปี พ.ศ. 2562
หมวดหมู่:บทความพายุหมุนเขตร้อน
หมวดหมู่:พายุโซนร้อนในประเทศจีน
หมวดหมู่:พายุโซนร้อนในประเทศเวียดนาม
หมวดหมู่:พายุโซนร้อนในประเทศลาว
หมวดหมู่:ภัยพิบัติในประเทศจีน
หมวดหมู่:ภัยพิบัติในประเทศเวียดนาม
หมวดหมู่:ภัยพิบัติในประเทศลาว